# data[].attributes.headline
ใบงานที่3 ศึกษาคลิปว

# data[].attributes.body
ใบงานที่3 ศึกษาคลิปวิดิโอนร้

# data[].attributes.attachment_link.title
“ดินสอมินิ” หุ่นยนต์ดูแลผู้สูงอายุฝีมือคนไทย

# data[].attributes.headline
ใบงานที่ 2 ศึกษาลิงค

# data[].attributes.body
ใบงานที่ 2 ศึกษาลิงค์ความรู้หุ่นยนต์ดินสอ

# data[].attributes.attachment_link.readable_text
หุ่นยนต์ดินสอ หุ่นยนต์ที่ถือกำเนิดจากความเชื่อและศรัทธาของคนไทย

เฉลิมพล ปุณโณทก คือ ชื่อของบิดาผู้ทำคลอด หุ่นยนต์ดินสอ มากับมือ ซึ่งก่อนที่เขาจะมาดำรงตำแหน่ง ประธานเจ้าหน้าที่บริหาร บริษัท เอเชีย โรโบติกส์ จำกัด ในปัจจุบัน ย้อนไปเมื่อ 10 ปีก่อน เฉลิมพลเป็นผู้ประกอบการที่เห็นสัญญาณ SOS ที่เริ่มดังขึ้น และตระหนักว่าผู้ประกอบการธุรกิจขนาดกลางและขนาดย่อม (SMEs) กำลังต้องเผชิญหน้ากับความเปลี่ยนแปลงระลอกใหม่ เมื่อคลื่นธุรกิจกำลังโหมแรง เพื่อเปลี่ยนผ่านไปสู่โลกธุรกิจใบใหม่ ธุรกิจรูปแบบใหม่ ทั้งโดยสตาร์ทอัพและกลุ่มทุนใหม่ๆ จะเกิดขึ้นอีกมากมาย

"ในช่วงเวลานั้น ทุกคนกำลังกังวลกับอนาคต เพราะคนไทยเรากลัวการเปลี่ยนแปลง ยิ่งเมื่อได้เห็นเด็กรุ่นใหม่ที่ประสบความสำเร็จในฐานะสตาร์ทอัพหน้าใหม่ SMEs ที่อายุเยอะแล้ว ก็อดกังวลไม่ได้ ตอนนั้นผู้ประกอบการหลายคนจึงตกอยู่ในภาวะสุญญากาศ คิดสร้างสรรค์สิ่งใหม่ๆ ขึ้นมาไม่ได้ เพราะ "สิ่งใหม่" "นวัตกรรมใหม่" เกิดขึ้นจากสิ่งที่เราไม่ได้เรียน"
"นี่เป็นสิ่งที่เราต้องยอมรับว่าที่ผ่านมาผู้ประกอบการ SMEs ไทย ไม่ใช่นักคิด แต่เป็นนักตามและนักปฏิบัติ เพราะเราต่างเติบโตในยุค 3.0 ยุคที่ภาคธุรกิจอุตสาหกรรมในไทยเติบโตมาจากการเป็น "ผู้ตาม" (Follower) ไม่ใช่ "ผู้นำ" (Leader) ยุคแห่งการดึงดูดเงินทุนจากต่างชาติ โดยได้รับการส่งเสริมการลงทุน คนไทยก็ทำหน้าที่ผู้รับจ้างผลิต (OEM) และซัพพลาย เช่นในประเทศจึงเป็นเพียงผู้ตามไม่ใช่เจ้าของแบรนด์"
"ด้วยเหตุนี้ผมเลยอยากสร้างการรับรู้ให้กับชาติไทยใหม่ ในฐานะเจ้าของแบรนด์และนวัตกรรมที่คิด "นำโลก" ไม่ใช่คิดแค่ "เดินทันโลก" เพราะถ้าความคิดของเราจำกัดอยู่แค่นั้น มารู้ตัวอีกทีเราจะไม่เหลืออะไรที่เป็นของไทยเราเองเลย"

คิดได้ดังนี้แล้ว เฉลิมพล จึงรวบรวบรวมกำลังพลหลายแขนงแชมป์หุ่นยนต์ โปรแกรมเมอร์ และนักวิศวกร ส่วนตัวเขาจะทำหน้าที่เป็นผู้ดูความต้องการตลาด เดินหน้าส่งมอบปณิธานว่า คนไทยมีศักดิ์ศรี และเป็นเจ้าเทคโนโลยีเองได้

จากแนวคิดขยายสู่การระดมสมองและลงมือทำ กระทั่ง หุ่นยนต์ดินสอ เวอร์ชันแรก ได้เปิดตัวในฐานะหุ่นยนต์ไทยตัวแรก ที่เป็นเพื่อนแท้ช่วยดูแลผู้สูงวัยในญี่ปุ่นและส่งออกไปยังยุโรปในเวลาต่อมา
สำหรับประสิทธิภาพของหุ่นยนต์ดินสอ ซึ่งเป็นที่รู้จักและได้รับการยอมรับจากทั้งประเทศญี่ปุ่น ตลาดใหญ่ที่สุดในตอนนี้รวมถึงชาวโลก นั่นคือ

คุยกับลูกหลานได้แบบเห็นหน้า ลูกหลานหรือผู้ดูแลมีอิสระมากขึ้นไม่ต้องเฝ้าอยู่ใกล้ๆผู้สูงอายุตลอดเวลา เพราะเมื่ออยู่ห่าง ก็สามารถโทรเข้าหาหุ่นยนต์ดินสอ เพื่อติดต่อ ดูภาพ และพูดคุย (VDO Call) กับผู้สูงอายุได้

อยากเรียกผู้ดูแลมาหา ให้ "ดินสอ" เรียกให้ ผู้สูงอายุสามารถกดเรียกผู้ดูแลให้มาหาได้ทุกครั้งที่ต้องการความช่วยเหลือ เพียงแค่กดที่ปุ่มบนตัวหุ่นยนต์ หรือกดที่อุปกรณ์พกพาที่ห้อยคอ

แจ้งเตือนทันที เมื่อผู้สูงอายุหายไปจากสายตาเจ้าดินสอ หุ่นยนต์จะแจ้งลูกหลานหรือผู้ดูแลทันที ถ้าผู้สูงอายุหายไปจากห้อง โดยไม่มีใครทราบ ซึ่งออปชันนี้เป็นประโยชน์มากสำหรับผู้สูงอายุที่มีอาการความจำเสื่อม หรือ อาการหลง ที่อาจเดินออกจากบ้านไปโดยผู้ดูแลไม่ทราบ

เตือนผู้สูงอายุกินยา วัดความดัน ให้ตรงเวลา เมื่อถึงเวลากินยา หุ่นยนต์ดินสอจะช่วยเตือนผู้สูงอายุให้ทานยาด้วยการแสดงรูปยาบนหน้าจอ โดยลูกหลานหรือผู้ดูแลจะเป็นคนตั้งค่าให้เตือนตอนเริ่มต้นจาก แอปพลิเคชันดินสอ บนสมาร์ทโฟน เช่นกันกับการวัดความดันโลหิต ก็วางใจให้เจ้าดินสอเป็นคนเตือนได้

อยากโทรหาใครแค่บอก ดินสอ ผู้สูงอายุเพียงใช้นิ้วแตะหน้าจอหุ่นยนต์ เลือกภาพของผู้อยากโทรหา ระบบจะโทรออกให้ทันที เมื่อโทรติดก็สนทนากันผ่านหน้าจอของหุ่นยนต์ได้เลย โดยผู้ดูแลหรือลูกหลานสามารถเพิ่มรายชื่อ และเบอร์โทรศัพท์ของผู้ติดต่อได้ไม่จำกัด ผ่าน แอปพลิเคชันดินสอ บนโทรศัพท์มือถือหรือสมาร์ทโฟน

เรื่องบันเทิง ขอให้บอก ดินสอ จัดให้ มีเมนูเนื้อหาให้ผู้สูงอายุเลือกชมได้ตามอัธยาศัย อาทิ เมนูเพลง คาราโอเกะ ฟังธรรมะ ดูรูปครอบครัว ออกกำลังกาย ชมคลิปหรืออ่านเรื่องขำขัน หรือถ้าผู้สูงอายุอยากเล่นเกม ดินสอ ก็จัดให้ได้ อย่างเกมชะลอความจำเสื่อม (Brain Exercise) ชื่อ "ใครหนอ" เกมทายชื่อคนจากภาพที่ขึ้นบนหน้าจอของหุ่นยนต์ ซึ่งจะตั้งคำถามและเฉลยได้จากแอปพลิเคชันดินสอบนโทรศัพท์มือถือ โดยเกมนี้จะชวนฟื้นความทรงจำเก่า ๆ เป็นการฝึกสมองอย่างสนุก และ ได้ประโยชน์

ได้เวลา ทำความรู้จัก 'หุ่นยนต์ดินสอมินิ เวอร์ชัน 4'

ในงานไทยแลนด์แล็บอินเตอร์เนชั่นแนล 2018 ที่ผ่านมา หุ่นยนต์ดินสอมินิ เวอร์ชัน 3 ได้มาทักทายผู้เข้าชมงานด้วย ซึ่งในโอกาสนี้ ซีอีโอบริษัท เอเชีย โรโบติกส์ จำกัด ได้เผยถึง หุ่นยนต์ดินสอ เวอร์ชัน 4 ที่กำลังพัฒนาอยู่ด้วยว่า

"ในอนาคตอันใกล้ จะได้เห็นความเปลี่ยนแปลงเบื้องต้นทางกายภาพของ หุ่นยนต์ดินสอมินิ เวอร์ชัน 4 ที่อยู่ระหว่างการพัฒนา โดยหุ่นยนต์นี้จะสามารถเคลื่อนที่ได้เพื่อติดตามดูแลผู้สูงอายุได้ทุกพื้นที่โดยไม่คลาดสายตา โดยเฉพาะในห้องน้ำหรือห้องอาบน้ำซึ่งเป็นจุดที่มีความเสี่ยงสูงที่ผู้สูงอายุจะล้ม โดยทางทีมผู้พัฒนาตั้งเป้าไกลให้หุ่นยนต์ดินสอมินิเวอร์ชันล่าสุดนี้สามารถไต่ขึ้นลงบันไดได้ด้วย"

ส่วนทักษะความสามารถนั้น หุ่นยนต์ดินสอมินิ เวอร์ชัน 4 จะเก่งและแกร่งกว่าเดิม เพื่อดูแลผู้สูงอายุได้รอบด้าน ด้วยความสามารถหลากหลายด้านต่อไปนี้

รู้ทุกเรื่อง ด้วยเซ็นเซอร์ดมกลิ่น การันตีคุณภาพด้วยงานวิจัย

เจ้าดินสอเวอร์ชันใหม่ล่าสุดจะได้รับการติดเซ็นเซอร์ดมกลิ่น ซึ่งจะทำให้ทราบได้ว่า ถึงเวลาต้องเปลี่ยนผ้าอ้อมหรือยัง และยังมีเซนเซอร์ดมกลิ่นลมหายใจที่สามารถวินิจฉัยมะเร็งปอด มะเร็งโพรงจมูก มะเร็งตับ และวัณโรค ซึ่งเทคโนโลยีเซ็นเซอร์เหล่านี้มีผลงานวิจัยรองรับทั้งของสำนักงานกองทุนสนับสนุนการวิจัย (สกว.) และศูนย์มะเร็งอุดรธานีแล้ว

เหมือนอยู่ในมือหมอ ด้วย มือหุ่นยนต์อัจฉริยะ

ส่วนของมือหุ่นยนต์จะติดตั้งหูฟังแพทย์ (Stethoscope) สำหรับฟังจังหวะการเต้นของหัวใจหรือจับสัญญาณความผิดปกติจากจังหวะการหายใจ ซึ่งนอกจากจะดูแลคนป่วยที่บ้านได้แล้ว ทางโรงพยาบาล ยังสามารถใช้กลไกนี้ในการช่วยคัดกรองผู้ป่วยที่มีอาการฉุกเฉิน อาการป่วยกำเริบ หรือผิดปกติขณะรอคิวพบแพทย์ เพื่อแยกผู้ป่วยออกมาเข้ารับการรักษาได้อย่างทันท่วงทีด้วย

ดินสอมินิเวอร์ชั่น 4 นอกจากจะติดตั้งเอไอ จมูกอิเล็กทรอนิกส์ เพื่อดมกลิ่นดังที่บอกมาแล้ว ยังมีระบบทำงานเชื่อมต่อกับระบบสมาร์ทโฮมของเอสซีจี ซึ่งทางบริษัทได้ร่วมมือกับเอสซีจีพัฒนาเชื่อมโยงระบบเข้าหากัน เพื่อให้หุ่นยนต์รับรู้ความรู้สึกร้อนหรือหนาวของผู้สูงอายุ สามารถส่งข้อมูลบอกให้เซ็นเซอร์ในบ้านเปิดหรือปิดเครื่องปรับอากาศได้ เป็นต้น

ในอนาคต เฉลิมพล มีความมุ่งมั่นจะเพิ่มความสามารถให้เจ้าหุ่นยนต์ดินสอมินินี้ ดูแลผู้ป่วยหลอดเลือดสมองซึ่งมักจะมีอาการอัมพฤกษ์อัมพาตร่วมด้วย อีกทั้งมีลักษณะอาการเฉพาะที่ต้องดูแลพิเศษ เช่น ชักเกร็ง โดยร่วมกับศูนย์ความเป็นเลิศด้านโรคหลอดเลือดสมองครบวงจร โรงพยาบาลจุฬาลงกรณ์ ในการออกแบบให้หุ่นยนต์เป็นสื่อกลางระหว่างคนไข้กับแพทย์เพื่อให้กลับไปพักฟื้นที่บ้านได้เร็วขึ้นด้วย
ค้นหาไอเดียจากเรื่องราวการประดิษฐ์หุ่นยนต์ทั่วโลก
'อุตสาหกรรมหุ่นยนต์' คงไปต่อยาก ถ้ายังสงสัยว่า จะมีหุ่นยนต์ไปทำไมกัน?

AI Robot กับหน้าที่ช่วยสอนภาษา เด็กญี่ปุ่นโตมาจะต้องเก่งอังกฤษ!

AlphaGo Zero ปัญญาประดิษฐ์ หมากล้อม ไร้เทียมทานโดยไม่ต้องพึ่งข้อมูลมนุษย์

Previous article Generation Why

เริ่มต้นขีดเขียนในฐานะ สื่อมวลชน กับงานผู้สื่อข่าวประจำกองประชาสัมพันธ์ สถาบันเทคโนโลยีราชมงคล ในปี 2546 ก่อนไปหาประสบการณ์ชีวิตที่เมลเบิร์น ออสเตรเลียมา 1 ปี และกลับมายึดอาชีพ "นักเขียน" จริงจัง กับการเป็น กองบรรณาธิการนิตยสารชีวจิต 3 ปี หลังจากนั้นคิดว่าน่าจะเปลี่ยนสายไปทำงานในบริษัท PR agancy ได้ 6 เดือน เมื่อรู้ว่าไม่ถูกจริต เลยออกมาเป็นนักเขียนฟรีแลนซ์ประจำกองบรรณาธิการนิตยสารฟีลกู้ดอย่าง Happy+ อยู่ 1 ปี สัมภาษณ์ทั้งดาราและคนบันดาลใจ ก่อนเข้าสู่ระบบงานประจำอีกครั้งกับนิตยสาร MBA กับการเป็นนักเขียนที่รับผิดชอบในเซคชั่นหลักสูตร MBA ของสถาบันการศึกษาทั่วประเทศ สั่งสมประสบการณ์อยู่ 3 ปี ก็ได้เวลา Upskill สู่งาน Online content writer ที่ใช้ความชอบและความหลงใหลในการถ่ายทอดเรื่องราวดีๆ ความรู้ใหม่ๆ ในยุค Education 4.0 อุตสาหกรรมทางการแพทย์ ไลฟ์สไตล์ของคนรุ่นใหม่ และการท่องเที่ยวเชิงสร้างสรรค์

# data[].attributes.attachment_link.title
รู้จักแล้วจะรัก 'หุ่นยนต์ดินสอมินิ เวอร์ชัน 4' หุ่นยนต์สัญชาติไทยที่เกิดมาเพื่อ สังคมผู้สูงอายุ โดยเฉพาะ

# data[].attributes.attachment_link.description
เฉลิมพล ปุณโณทก คือ ชื่อของบิดาผู้ทำคลอด หุ่นยนต์ดินสอ มากับมือ ซึ่งก่อนที่เขาจะมาดำรงตำแหน่ง ประธานเจ้าหน้าที่บริหาร บริษัท เอเชีย โรโบติกส์ จำกัด ในปัจจุบัน ย้อนไปเมื่อ 10 ปีก่อน เฉลิมพลเป็นผู้ประกอบการที่เห็นสัญญาณ SOS ที่เริ่มดังขึ้น และตระหนักว่าผู้ประกอบการธุรกิจขนาดกลางและขนาดย่อม (SMEs) กำลังต้องเผชิญหน้ากับความเปลี่ยนแปลงระลอกใหม่ เมื่อคลื่นธุรกิจกำลังโหมแรง เพื่อเปลี่ยนผ่านไปสู่โลกธุรกิจใบใหม่ ธุรกิจรูปแบบใหม่ ทั้งโดยสตาร์ทอัพและกลุ่มทุนใหม่ๆ จะเกิดขึ้นอีกมากมาย "ในช่วงเวลานั้น ทุกคนกำลังกังวลกับอนาคต เพราะคนไทยเรากลัวการเปลี่ยนแปลง ยิ่งเมื่อได้เห็นเด็กรุ่นใหม่ที่ประสบความสำเร็จในฐานะสตาร์ทอัพหน้าใหม่ SMEs ที่อายุเยอะแล้ว ก็อดกังวลไม่ได้ ตอนนั้นผู้ประกอบการหลายคนจึงตกอยู่ในภาวะสุญญากาศ คิดสร้างสรรค์สิ่งใหม่ๆ ขึ้นมาไม่ได้ เพราะ "สิ่งใหม่" "นวัตกรรมใหม่" เกิดขึ้นจากสิ่งที่เราไม่ได้เรียน" "นี่เป็นสิ่งที่เราต้องยอมรับว่าที่ผ่านมาผู้ประกอบการ SMEs ไทย ไม่ใช่นักคิด แต่เป็นนักตามและนักปฏิบัติ เพราะเราต่างเติบโตในยุค 3.0 ยุคที่ภาคธุรกิจอุตสาหกรรมในไทยเติบโตมาจากการเป็น "ผู้ตาม"

# data[].attributes.headline
ใบงานที่1 ศึกษาภาพแล

# data[].attributes.body
ใบงานที่1 ศึกษาภาพแล้วบอกว่าสิ่งนี้ใช้ความรู้ทางวิทยาศาสตร์ด้านใดในการสร้าง